కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
బంగ్లా స్పిన్నర్‌కి బ్రెయిన్ ట్యూమర్ వ్యాధి..!
2008లో దక్షిణాఫ్రికాతో జరిగిన వన్డేతో అంతర్జాతీయ క్రికెట్‌లోకి అరంగేట్రం చేసిన హుస్సేన్.. ఆడిన ఐదు వన్డేల్లో 4 వికెట్లు తీశాడు. అతను చివరిగా 2016లో ఇంగ్లాండ్‌పై ఆఖరి వన్డే ఆడాడు. ఆ తర్వాత పూర్తిగా దేశవాళీ క్రికెట్‌కే పరిమితమయ్యాడు.
Samayam Telugu | Updated:
Mar 12, 2019, 05:08PM IST
బంగ్లా స్పిన్నర్‌కి బ్రెయిన్ ట్యూమర్ వ్యాధి..!
హైలైట్స్
మూడేళ్లుగా బంగ్లాదేశ్ జట్టుకి దూరంగా ఉంటున్న ముషారఫ్ హుస్సేన్
తాజాగా వైద్య పరీక్షల్లో బ్రెయిన్ ట్యూమర్ ఉన్నట్లు నిర్ధారణ
చికిత్స కోసం సింగపూర్‌కి వెళ్లేందుకు ఏర్పాట్లు
ప్రారంభ దశలోనే  ఉన్నట్లు స్వయంగా వెల్లడి
బంగ్లాదేశ్ జట్టు సీనియర్ స్పిన్నర్ ముషారఫ్ హుస్సేన్‌ తాను బ్రెయిన్ ట్యూమర్ వ్యాధితో బాధపడుతున్నట్లు తాజాగా వెల్లడించాడు. బంగ్లాదేశ్ తరఫున ఐదు వన్డేలు మాత్రమే ఆడిన ఈ స్పిన్నర్.. దేశవాళీ క్రికెట్‌లో మాత్రం సత్తాచాటుతున్నాడు. కానీ.. ఇటీవల వైద్య పరీక్షల్లో తనకి బ్రెయిన్ ట్యూమర్‌ వ్యాధి ఉన్నట్లు తేలిందని.. అయితే.. అది ప్రారంభ దశలోనే ఉండటంతో చికిత్స ద్వారా నయమవుతుందని వైద్యులు చెప్పినట్లు హుస్సేన్ వెల్లడించాడు. ఈ చికిత్స కోసం సుమారు రూ. 40 లక్షలు ఖర్చవనున్నట్లు సమాచారం.
‘నాకు బ్రెయిన్ ట్యూమర్ ఉందని తెలియగానే.. నా కుటుంబ సభ్యులు కుంగిపోయారు. చికిత్స కోసం సింగపూర్‌కి వెళ్లేందుకు ఇప్పటికే వీసా కోసం దరఖాస్తు చేసుకున్నా. అలానే.. ఆ దేశంలోని మౌంట్ ఎలిజిబిత్ ఆసుపత్రి అపాయింట్‌మెంట్ కూడా తీసుకున్నా. వ్యాధి ప్రారంభ దశలోనే ఉండటంతో.. చికిత్స ద్వారా నయం చేయవచ్చని వైద్యులు తెలిపారు’ అని హుస్సేన్ వెల్లడించాడు.
2008లో దక్షిణాఫ్రికాతో జరిగిన వన్డేతో అంతర్జాతీయ క్రికెట్‌లోకి అరంగేట్రం చేసిన హుస్సేన్.. ఆడిన ఐదు వన్డేల్లో 4 వికెట్లు తీశాడు. అతను చివరిగా 2016లో ఇంగ్లాండ్‌పై ఆఖరి వన్డే ఆడాడు. ఆ తర్వాత పూర్తిగా దేశవాళీ క్రికెట్‌కే పరిమితమయ్యాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.